open-index/open-wikipedia-markdown huggingface dataset:
Belince

**Belince** sú obec na Slovensku v okrese Topoľčany.

Obec Belince leží  na juhozápad od Topoľčian, v strednej časti Nitrianskej sprašovej pahorkatiny na aluviálnej rovine v údolí rieky Nitry, na jej širokej pravostrannej nive vo výške  Obec je počtom obyvateľov najmenšou obcou regiónu.

## Dejiny
Obec sa v historických prameňoch spomína v roku 1318 ako *Bullad*. Neskoršie názvy sú: *Maior*, *Minor Belech* (1386), *Byllye*

(1411), *Belincze* (1773), maď. *Bellinc*, *Belinc*. Obec patrila nitrianskemu biskupstvu. Biskup Bornemisza ju v r. 1570 vymenil za Veľké a Malé Krškany, ktoré vlastnil gróf J. Apponyi z Veľkých Oponíc. Od r. 1696 patrili panstvu v Preseľanoch, neskôr Belince vlastnili zemania Divékovci, Byttyángiovci, Motešickovci.

Za čias stavovského povstania kurucov postupujúce cisárske vojská sa kuruci neúspešne pokúšali zadržať na rieke Nitre, kde si na jeseň 1708 budovali svoje postavenia v smere Oponice, Belince, Preseľany.

Pod velením generála Ladislava Očkaja z Očkova boli kuruci sústredení v lokalite Tábor pri Belinciach.

Cisárska armáda pod velením grófa Karola Pálfyho táborila pri Preseľanoch. Očkaj však zradil kurucov a pridal sa k Labancom, za čo ho potom kuruci sťali na vojenskom súde v Nových Zámkoch. V  bitke pri Belinciach padlo približne 3000 vojakov.

V r. 1715 mala obec vinice a 6 domácností, v r. 1757 27 rodín, v r. 1787 24 domov a 150 obyvateľov, v r. 1828 15 domov a 109 obyvateľov.

V roku 1835 bola takmer celá obec zničená veľkým požiarom.

Obyvatelia sa zaoberali poľnohospodárstvom. Za I. ČSR pracovali ako roľníci a poľnohospodárski robotníci na veľkostatkoch.

Kostol sv. Cyrila a Metoda je novostavba z roku roku 1968, ktorú dal postaviť preseliansky farár Anton Štítny. Slúžiť bohoslužby v ňom nebolo dovolené. Kostol sa používal ako dom smútku. Konsekrovaný bol  14. novembra 1993 Mons. Rudolfom Balážom ako opravená stavba. V roku 1994 bola postavená nová veža.

Na križovatke sa nachádza kaplnka Sedembolestnej Panny Márie.

## Referencie

## Iné projekty

## Externé odkazy
* 


Kategória:Obce okresu Topoľčany
Biskupová

**Biskupová** je obec na Slovensku v okrese Topoľčany.

## História
História obce Biskupová siaha do 13. storočia, no listinne je doložená z roku 1326 ako Villa Domini Episcopi Nitriensis. Neskoršie doložené názvy sú: Pispeky (1440), Wiskupowa (1773), Biskupowa (1786). Obec patrila nitrianskemu biskupstvu, ktoré ju dostalo do daru od rodiny Ludanických, neskôr správe panstva Radošina. V roku 1599 obec vypálili Turci. Obyvatelia sa zaoberali poľnohospodárstvom. Poľnohospodársky charakter si obec zachovala aj za I.ČSR. Obec bola v roku 1942 elektrifikovaná a v roku 1996 plynofikovaná. 

## Pamiatky
Najvýznamnejšou pamiatkou v obci je kostol sv. Michala Archanjela. 

## Referencie

## Iné projekty

## Externé odkazy
* 


Kategória:Obce okresu Topoľčany
Blesovce

**Blesovce** je obec na Slovensku v okrese Topoľčany. V obci je rímskokatolícky kostol Umučenia sv. Jána Krstiteľa z 18. storočia.

## Poloha
Blesovce ležia v Podunajskej pahorkatine, v jej severozápadnej časti nazvanej Nitrianska sprašová pahorkatina, pri severovýchodnom úpätí Považského Inovca.

## Názov
Názov obce pochádza od osobného mena Bles - jedného z príslušníkov šľachtického rodu Branč-Lipovnických, ktorým obec patrila v 12. a 13. storočí (terra nobilum de Beles). Najstaršou zmienkou o existencii Branč-Lipovnických je listina z roku 1210, v ktorej sa uvádza Gothard, syn Cherubína z Branča ako kráľovský pristald (poverenec).

## Dejiny
Prvou písomnou zmienkou o obci je listina z roku 1246, datovaná po 13. októbri, ktorou uhorský kráľ Belo IV. daroval grófovi Vitkovi, synovi Sebeslavovmu z rodu Ludanickovcov, za služby poskytnuté počas invázie Tatárov zem (Horné) Štitáre, vyňatú z Nitrianskeho hradného panstva, ktorá susedí so zemami nazvanými Ludanice a (Horné) Obdokovce, patriace tomu istému Vitkovi. 

Na prelome 13. a 14. storočia došlo za bližšie neznámych okolností k zmene vlastníka Blesoviec. Dedinu s najväčšou pravdepodobnosťou nadobudol Matúš Čák Trenčiansky a pripojil ju k topoľčianskemu hradnému panstvu. To na základe darovacej listiny pripadlo v roku 1389 výmenou za hradné panstvo Šášov bratom Frankovi a Šimonovi zo Sečian a Blesovce prestali byť kráľoským majetkom. V čase tureckej expanzie boli Blesovce vypálené. Od konca 16. storočia sa v neveľkých Blesovciach vystriedalo viacero vlastníkov. Patrili k nim šľachtické rody Beréniovcov, Očkaiovcov, Príleskovcov, Ujfalušiovcov a iných. Spomínajú sa i Zerdahelyovci (Streďanskí). 

Blesovce boli už od 11. resp. 12. storočia sídlom fary. Stál tu románsky kostolík zasvätený sv. Jánovi Krstiteľovi. Na začiatku 17.storočia využívala blesovská cirkev pôvodne katolícky kostol na evanjelické účely. Kostol bol pôvodne drevený a po roku 1658 bol evanjelikmi prestavaný na kamennú stavbu. V tom čase boli Blesovce viackrát sídlom veľkotopoľčianskeho seniorátu (1580-1673). Pôsobili tu nasledovní evanjelickí seniori: Štefan Kevický, František Hrabecius (1619-1648), Šimon Eustachius (1651- 1652), Ondrej Pukzicius (Pukza) (1652-1657). V rokoch 1661-1663 tu pôsobil ako evanjelický farár aj Daniel Krman st. Po roku 1711 však blesovská evanjelická cirkev zanikla a kostol sa stal definitívne katolíckym v roku 1730. Pôvodný zvon vážiaci okolo 5000 kg padol za obeť prvej svetovej vojne. Evanjelici v Blesovciach sú teraz diasporou CZ Nitrianska Streda (Považský seniorát). 

Už pred II. svetovou vojnou sa Blesovce stali známe tradíciou ovocinárstva a ružiarstva, ktorú založili bratia Pavol Masaryk (1909-2000) a Gustáv Masaryk (1912-1947).

## Samospráva obce
**Zoznam starostov obce a predsedov MNV**

# Jozef Chochula
# Pavol Cabaj
# Ing. Zdenek Michalec
# Miroslav Murčo
# Ing. Zdenek Michalec
# Eduard Novotný

## Osobnosti obce
* Tibor Cabaj (*1954) - politik ĽS-HZDS, poslanec NR SR

## Referencie

## Iné projekty

## Externé odkazy
* 


Kategória:Obce okresu Topoľčany
Hajná Nová Ves

**Hajná Nová Ves** je obec na Slovensku v okrese Topoľčany.

## Dejiny
Prvá písomná zmienka o obci pochádza z roku 1246, najstaršie osídlenie je však už z doby železnej a bronzovej. Súčasná obec vznikla zlúčením osád Šeptince a Nová Ves. 

## Kultúra a zaujímavosti
V roku 1609 nechal šľachtic Tomáš Vizkelety postaviť v obci renesančný hradný kaštieľ (maďarsky "várkastély") s kaplnkou sv. Imricha. Kaštieľ, ktorý sa nachádza v centre obce, obklopuje anglický park. Poslednými šľachtickými vlastníkmi kaštieľa boli Albert Emil von Steiger-Münsingen von Relle a jeho manželka Maria Judyta Eleonora Eugenia Ludmiła Zamoyska, ktorých erby v oválnych medailónoch datované rokom 1896 sú umiestnené po stranách vstupnej brány do kaštieľa a ich dcéra Marie Eugenie Alexandra Ludmilla Albertine.
Medzi ďalšie pamiatky obce patrí: baroková socha sv. Jána Nepomuckého z roku 1776 a pseudorománska kaplnka sv. Imricha s kryptou v extraviláne obce z prelomu 19. a 20. storočia. 

Dňa 25. novembra 2006 bol v obci posvätený nový kostol sv. Bystríka.

## Referencie

## Iné projekty

## Externé odkazy
* 


Kategória:Obce okresu Topoľčany
Horné Obdokovce

**Horné Obdokovce** sú obec na Slovensku v okrese Topoľčany. V obci je rímskokatolícky kostol Panny Márie Nanebovzatej z roku 1804 a kaplnka Panny Márie Karmelskej z roku 1770. K obci bola v r. 1976 pripojená obec Obsolovce. 
Obec je športovo založená, má futbalový klub OTJ Horné Obdokovce, posilovňu GYMHO.

## Referencie

## Pozri aj
* Zoznam kultúrnych pamiatok v obci Horné Obdokovce

## Iné projekty

## Externé odkazy
* 


Kategória:Obce okresu Topoľčany
Horné Štitáre

**Horné Štitáre** sú obec na Slovensku v okrese Topoľčany.

## Poloha
Obec leží v strednej časti Nitrianskej pahorkatiny na hornom toku Perkovského potoka. Názov obce je odvodený od názvu lokality, na ktorej sa za čias Veľkomoravskej ríše vyrábali obranné štíty. 

## Dejiny
Prvou písomnou zmienkou o obci je darovacia listina uhorského kráľa Belu IV. z roku 1246. V 16. storočí obcou prechádzala Kráľovsko-cisárska poštová cesta a v roku 1558 bola v obci zriadená prepriahacia stanica konskej pošty. Erb pochádza z 18. storočia. Tvorí ho modrý štít so zlatým obrneným ramenom, držiacim strieborný meč.

V obci je rímskokatolícky kostol Božského Srdca Ježišovho z roku 1969.

## Referencie

## Iné projekty

## Externé odkazy
* 


Kategória:Obce okresu Topoľčany
Kamanová

**Kamanová** je obec na Slovensku v okrese Topoľčany. V obci je rímskokatolícky kostol Povýšenia svätého Kríža z roku 1979.

Narodil sa tu Adam Tomčáni - slovenský fyzik a pedagóg.

## Referencie

## Iné projekty

## Externé odkazy
* 


Kategória:Obce okresu Topoľčany
Koniarovce

**Koniarovce** sú obec na Slovensku v okrese Topoľčany. Obec Koniarovce leží v nadmorskej výške , v údolí rieky Nitra, 16 km od Topoľčian. Má 649 obyvateľov (stav k 31. 12. 2015) a pozostáva zo zlúčených obcí Lovasovce a Somorová.

## Dejiny
V roku 1903 boli obce Somorová a Lovasovce spojené. Písomné zmienky sú zachytené názvami Lovaszisomorfalu, 1920 Somorová - Lovasovce, 1945 Koniarovce.

### Lovasovce
Prvá písomná zmienka pochádza z roku 1264. Obec sa spomína ako majetok premonštrátov zo Žitného ostrova, ale už v 11. storočí bola sídlom kráľovských koniarov. V roku 1295 patrila ostrihomskému arcibiskupstvu, v 15.16. storočí panstvu Jelenec, v 17. storočí panstvu Preseľany. V 18. storočí obec vlastnili Batthyányovci, Halussovci, Bartakovicsovci, Berényiovci a Lipovniczky.

### Somorová
Obec sa spomína v roku 1356. Patrila Zomorovcom, od 16. storočia nitrianskemu biskupstvu, neskôr zemianskym rodinám Tompa, Buzásy, Charada, Ordódy, časť obce patrila paulínom z Lefantoviec.

## Pamiatky
### Socha Piety
Na miestnom cintoríne sa nachádza kaplnka z 19. storočia, v ktorej je umiestnená socha Piety - ľudová kamenárska práca.

### Kúria
Pôvodne baroková, neskôr neoklasicisticky prestavaná kúria.

Kúriu dali postaviť členovia rodu Batthyány de Gereshál v druhej tretine 18. storočia. Po Batthyányovcoch bola postupne vo vlastníctve rodov Haluss a Zsarnóczay. V roku 1815 sa vlastníkom stal Wenzel von Hohenstögh. V 1825 bola kúria čiastočne poškodená požiarom.

V polovici 19. storočia dal Adolf von Hohenstögh objekt prestavať do tvaru L v neoklasicistickom slohu s portikom smerovaným do novovybudovanej okrasnej záhrady, ktorej súčasťou bola malá súkromná kaplnka. V roku 1884 predali dedičia Adolfa von Hohenstögh kúriu Jakobovi Leopoldovi Siebertovi pochádzajúcemu z Hadamaru v Prusku. Nový vlastník v rokoch 1884-85 vykonal na objekte menšie stavebné úpravy.

V rokoch 1903-05 bola pôvodná okrasná záhrada novo prebudovaná podľa vzoru záhrady pri vile Monrepos v Geisenheime. Počas týchto úprav bola pôvodná kaplnka prestavaná na filagóriu.

Od roku 1993 bola kúria so záhradou evidovaná ako kultúrna pamiatka a od roku 2002 ako národná kultúrna pamiatka.

Rekonštrukcia kúrie s areálom a historickou záhradou bola ukončená v roku 2017. V roku 2018 jej  bolo Ministerstvom kultúry SR udelené ocenenie Fénix a titul Kultúrna pamiatka roka.

## Tradície
V obci sa každoročne poriadajú tradičné oslavy Troch smutných Kráľov. V tento deň navštevuje krojovaný sprievod mládencov príbytky občanov a zdobí ratolesťami domy panien. Sprievod doprevádza ľudová hudba a deň sa končí spoločnou veselicou. Oslavy pripadajú na Svätodušnú nedeľu (Turície máj-jún).

## Referencie

## Iné projekty

## Externé odkazy
* 


Kategória:Obce okresu Topoľčany
Krnča

**Krnča** je obec na Slovensku v okrese Topoľčany.

## Polohopis
Nachádza sa na strednom Ponitrí, približne  východne od Topoľčian. Leží na pomedzí Podunajskej pahorkatiny (časť Tribečské podhorie) a pohoria Tribeč (časť Hornianske predhorie), v údolí potoka Dršňa. 

Prístup do obce zabezpečuje cesta III/1702, ktorá odbočuje z cesty III/593 (Nitra – Partizánske). Okresné mesto leží  západne, Partizánske je vzdialené  severovýchodne a krajské mesto  južným smerom.

## Dejiny
Prvá zmienka o obci pochádza z roku 1183, no predpokladá sa jej vznik už v polovici 12. storočia. Listina pápeža Lucia III. naznačuje existenciu obce v skoršom období, počas pôsobenia arcibiskupa Lukáša (1158 – 1181). Práve Lukáš odňal podiel z cirkevného desiatku nitrianskej kapitule a v až v roku 1183 arcibiskup Mikuláš kapitule tento poplatok vrátil späť. V prvej polovici 13. storočia patrila obec Mikovi z rodu Diviackovcov, po jeho smrti si obec v roku 1246 rozdelili jeho synovia. Ďalšími majiteľmi územia boli neskôr rody Majthéniovcov, Besnákovcov, Gosztonyiovcov, Albert Filip Krohn, židia Wohlsteinovci, no tiež Ordódyovci, Matuschkovci, Knoglerovci a Kittlerovci. 

V roku 1772 sa tu narodil historik Ján Ribiny, ktorý bol vychovávateľom detí Mateja Bela. Skúmal cirkevné dejiny a vydal 10 teologických a historických prác. Matej Bel spomína obec vo svojich Notíciách, kde uvádza 4 časti obce a zvyšky stredovekého bratríckeho opevnenia v blízkych horách. Súčasný názov obce sa používa od roku 1808 a vznikol z pôvodného názvu Kernulch.
 
## Obyvateľstvo
V minulosti sa obyvatelia obce živili obrábaním viníc, poľnohospodárstvom, pestovaním kapusty. Prínosom pre nich bolo množstvo lesov. Kedysi sa obec skladala z dvoch častí - Kutne a Krnče, v priebehu 18. storočia administratívne splynuli. Zaujímavá je miestna časť zvaná Kutňa, ktorú pre mnoho zachovaných sedliackych domov a dvorov starší občania nazývajú starou Krnčou. V minulosti sa tu nachádzali dva mlyny (jeden existuje), husací rínok i pastierňa (dom obecného pastiera). V minulosti v obci existoval tiež pivovar, liehovar, paličkáreň (malá továrnička grófa Matuschku na výrobu vychádzkových palíc a dáždnikov) i tehelňa. Kedysi boli v obci 2 kaštiele a 6 kúrií, ktoré sa žiaľ nezachovali. Zachovala sa len jedna kúria - rodiny Szoltsányi. 

V obci pôsobí úspešná folklórna skupina Krnčianka, ktorá každoročne poriada stretnutia s rodákmi z chorvátskej dediny Soliani.

### Významné osobnosti
* Ján Ribini (1722 – 1788) – evanjelický kňaz, významný cirkevný historik a spisovateľ náboženskej literatúry; bol vychovávateľom detí Mateja Bela; pochádzal zo sedliackej rodiny Rybanských
* Prof. PhDr. Ján Lukačka CSc. (1952) – významný historik, profesor na Univerzite Komenského v Bratislave
* Rudo Meluš (vlastným menom Rudolf Meluš, 1963 – 2008) – insitný umelec, maliar a básnik; zakladateľ spolku priateľov insitného umenia a výstav Mladé umenie Krnča
* Mikuláš Gostoni (maď. Gosztonyi) – príslušník šľachtického rodu Gosztonyi, zapisovateľ historických udalostí

## Referencie

## Iné projekty

## Externé odkazy
* 


Kategória:Obce okresu Topoľčany
Krtovce

::*Krtovce je aj iný názov taxónu vakokrty, pozri [[vakokrty]].*

**Krtovce** sú obec na Slovensku v okrese Topoľčany. V obci je rímskokatolícky Kostol Ružencovej Panny Márie z roku 1870.

## Referencie

## Iné projekty

## Externé odkazy
* 


Kategória:Obce okresu Topoľčany
Jacovce

**Jacovce** je obec na Slovensku v okrese Topoľčany.

Obec Jacovce je doložená z r. 1255 ako *Ieche*. Obec patrila Radusovi, od r. 1390 panstvu Topoľčany.

V obci je rímskokatolícky gotický kostol Návštevy Panny Márie pravdepodobne zo 14. storočia. Kostol je jednoloďový, dnešnú podobu získal po ukončení prestavby a slávnostnom vysvätení v roku 1680.

6. júla 2003 tu bol konsekrovaný novopostavený kostol Božieho milosrdenstva. Konsekroval ho tamojší rodák, arcibiskup Ján Sokol. Medzi ďalšie známe osobnosti patrí aj Ladislav Jurkemik, ktorý sa stal v Belehrade v roku 1976 majstrom Európy .

Obcou preteká riečka Chotina a potok Slivnica.

## Osobnosti
* Tomáš Jedlička (Jedlitska), náboženský spisovateľ, (*16. december 1761 - †15.3.1814 Kerestúr, dnes Križovany nad Dudváhom)
* Ján Klempa, slovenský historik (* 1. december 1839)
* Ján Sokol, emeritný arcibiskup Trnavskej arcidiecézy (* 9. október 1933) 
* Ladislav Jurkemik, bývalý tréner slovenskej futbalovej reprezentácie (* 20. júl 1953)
* Dušan Herda, futbalista, ME 1976 (* 15.júla 1951) 
* Peter Herda, futbalista (* 25. november 1956)
* Miroslav Šatan, reprezentant v ľadovom hokeji a prezident SZĽH (* 22. október 1974)

## Referencie

## Iné projekty

## Externé odkazy
* 


Kategória:Obce okresu Topoľčany
Chrabrany

**Chrabrany** je obec na Slovensku v okrese Topoľčany. Obec leží v doline rieky Nitry, na jej pravom brehu, tri kilometre južne od Topoľčian. 

K 31. decembru 2021 mala obec 870 obyvateľov.

## Dejiny
Osídlenie obce je dokladované vykopávkami od praveku, našlo sa i sídlisko z čias Veľkej Moravy. Prvá písomná zmienka je z roku 1291. Chrabrany v tej dobe patrili do rodu Chrabor, ktorý bol vetvou Ludanickovcov. V roku 1687 sa Chrabrany dostali pod správu Erdődyovcov a od roku 1869 patrila obec rodine Stummerovcov.

## Belanov kút
Po pravej strane rieky Nitry sa nachádza prírodný výtvor Belanov kút chránený od roku 1983. Územná ochrana bola zrušená vyhláškou KÚŽP Nitra č.4/2010 z 3.3.2010. Rozprestiera sa na rozhraní katastrálnych území obcí Chrabrany, Čeľadince a Kovarce. Celková rozlohaúzemia je 795 ha. Ide o mŕtve rameno rieky Nitry, so strmými brehmi, ktoré sformovala voda niekdajšej ticho plynúcej rieky zárezom do podložia. Chránené územie je významným útočišťom mnohých chránených živočíchov a hydrofilných rastlinných spoločenstiev. Brehový porast tvoria vŕby, jelše, topole, rastie tu agát, javor, z krovín baza čierna a rešetliak prečisťujúci.

## Obec
Dominantou obce je kostol sv. Anny a Jakuba. Dnešnú podobu kostol získal po rekonštrukcii v roku 1996, kedy bola predĺžená hlavná loď a postavená veža. Druhá významná rekonštrukcia interiéru a exteriéru prebiehala od roku 2009. 

Kultúrno - spoločenský život v obci je úzko spätý s dychovou hudbou „Chrabranka“ už viac ako 40 rokov. V Dome rozvoja vidieka sa pravidelne uskutočňujú kultúrne podujatia pre deti, mládež i dospelých a nachádza sa tu i obecná knižnica. 

## Šport
V obci sa nachádza:
* DHZ Chrabrany

## Referencie

## Iné projekty

## Externé odkazy
* 


Kategória:Obce okresu Topoľčany
Krušovce

**Krušovce** sú obec na Slovensku v okrese Topoľčany.  

V budove kaštieľa sa v súčasnosti nachádza Základná škola s Materskou škôlkou

## Kostol
náhľad|vľavo|Kostol Nanebovzatia Panny Márie
V obci je rímskokatolícky kostol Narodenia Panny Márie z roku 1240 a kaplnka Svätej rodiny z roku 1872. Kostol dvojvežový, pôvodne románsky je jednoloďovou stavbou v typickým románskym priečelím. Okolo kostola sa nachádza do dnešnej doby zachované opevnenie v podobe múra, ktorý v minulosti mohol plniť aj obrannú funkciu. Po prestavbe chrámu a následnej barokizácii sa po znížení pôvodného stropu do povalovej časti dostali vzácne fresky, ktoré svedčia o dôležitosti a veľkom význame tohoto chrámu. Na víťaznom oblúku sa na jeho vnútornej strane nachádzajú obrazy prorokov a na prednej strane lode sa v hornej časti nachádza freska zobrazujúca svätého Mikuláša a Pannu Máriu, ku ktorej sa v spodnej časti modlia veriaci. Taktiež je v povalovej časti dobre viditeľné a zachované umiestnenie pôvodných románskych okien, ktoré boli pri prestavbe zastavané a v spodnejších častiach boli vytvorené okná nové. Kostol má bohatú barokovú výzdobu, do ktorej patrí hlavný oltár Narodenia Panny Márie so stĺpovou výzdobou a dva bočné oltáre, jeden sv. Jána Nepomuckého a druhý sv. Františka z Assisi.

V obci pôsobil v rokoch 1789-1804 ako farár neskorší ostrihomský arcibiskup, kardinál a prímas Uhorska Alexander Rudnay. Z pôsobenia vo farnosti Krušovce sú veľmi známe jeho kázne, ktoré povedal práve ako krušovský farár a boli vydané v tridsiatych rokoch 19. storočia.

## Rodáci
* Ján Rezik - autor biografickej prózy a pedagóg.
* Alexander Buzna - kňaz zemianského pôvodu a maliar.

## Referencie

## Pozri aj
* Zoznam kultúrnych pamiatok v obci Krušovce

## Literatúra
* ILKÓ, Krisztina: Stredoveké nástenné maľby v kostole v Krušovciach. In: *Pamiatky a múzeá*, roč. 65, 2016, č. 2, s. 2 – 8.

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Topoľčany
Ludanice

**Ludanice** sú obec na Slovensku v okrese Topoľčany. V obci je rímskokatolícky kostol Najsvätejšej Trojice z roku 1701, pár metrov od kostola sa nachádza fara. Zo služieb sa v obci nachádza už niekoľko rokov Pošta so službami poštovej banky pre obce Ludanice, Dvorany nad Nitrou, Mýtna Nová Ves. V obci sa nachádza niekoľko reštaurácií aj ľudových krčiem, dámske a pánske kaderníctvo, detský lekár, lekár pre dospelých, lekáreň, futbalové ihrisko, kultúrny dom s kinom a tanečnou sálou. V obci sa nachádza aj základná škola s materskou školou a jedáleň pre žiakov.

## Referencie

## Iné projekty

## Externé odkazy
* 


Kategória:Obce okresu Topoľčany
Lužany (okres Topoľčany)

**Lužany** sú obec na Slovensku v okrese Topoľčany.

## Poloha
Obec Lužany leží v Nitrianskom kraji, v západnej časti okresu Topoľčany pod pohorím Považského Inovca. Cez obec prechádza štátna cesta Hlohovec-Topoľčany a tečie potok Hlavinka.

## Informácie
Prvá písomná zmienka o obci Lužany je z roku 1249. Patrí medzi najmenšie obce okresu Topoľčany s počtom obyvateľov 221. Rozloha obce je 390 ha. Extravilán obce tvorí úrodná poľnohospodárska pôda na ktorej hospodári PD Radošinka so sídlom vo Veľkých Ripňanoch. Zastavané územie obce sa skladá z rodinných domov, šesťbytovky, kultúrneho domu, obecného úradu a kostola.

Dominantou obce je práve kostol dostavaný a posvätený v roku 1938, patronáciou kostola je sviatok Narodenia Panny Márie.

## História
Podľa archeologických nálezov bolo územie obývané v mladšej dobe bronzovej. Medzi významné nálezy patrí objav mohyly z obdobia 1300 až 1000 pred Kr., archeologicky doložené kostrové pohrebisko nitrianskej kultúry zo staršej doby bronzovej a mohylové pohrebisko velatickej kultúry.

Prvá písomná zmienka o obci je z roku 1249, kde je nazývaná ako Sarlow. Do 16. storočia obec patrila Nitrianskej kapituly, neskoršie rodu Berényiovcom. V roku 1598 bola vypálená Turkami. V roku 1715 bolo v obci 8 domácností, v roku 1787 v 18 domoch žilo 144 obyvateľov a v roku 1828 žilo 156 obyvateľov v 12 domoch. Od roku 1877 mali v obci majetky Stummerovci a Leonhardi.

Hlavnou obživou bolo poľnohospodárstvo.

## Erb
Vedený na Ministerstve vnútra SR – odbore archívnictva a spisovej služby na základe štatútu Heraldickej komisie MV SR. Erb bol zapísaný do heraldického registra SR v tejto podobe: „v modrom štíte na striebornej pažiti skáčuci strieborný jednorožec v zlatej zbroji“, na základe žiadosti Obecného zastupiteľstva v Lužanoch dňa 13.12.1994 pod signatúrou L-34/94. Tento erb, či už vo farebnej, čiernobielej alebo inej podobe obec Lužany môže používať najmä vo svojej obecnej pečati, a tiež rešpektujúc staré heraldické zvyklosti – na označenie svojho majetku, ako aj pri všetkých na to vhodných príležitostiach. Ak by si však ktokoľvek iný privlastnil rovnaký erb, ako ten, ktorý je tu opísaný a vyobrazený, má byť podľa starého erbového práva vystavený posmechu a opovrhnutiu.

## Vlajka
Vlajka obce Lužany má podobu siedmich pozdĺžnych pruhov modra, biela, žltá, modrá, žltá, biela, modrá. Vlajka má pomer strán 2:3 a ukončená je tromi cípmi, t. j. dvomi zástryhmi, siahajúcimi do tretiny jej listu. Farebnosť pruhov na vlajke je daná farbami obecného erbu.

## Referencie

## Iné projekty

## Externé odkazy
* 


Kategória:Obce okresu Topoľčany
Malé Ripňany

**Malé Ripňany** je obec na Slovensku v okrese Topoľčany.

## História
Obec bola osídlená v neolite. Na území dnešnej obce sú archeologicky doložené sídliskové nálezy z doby bronzovej a hallštattskej, rímsko-barbarské sídlisko. Obec sa vyvinula v chotári obce Ripňany. Je doložená z roku 1390 ako Kysrepen. Neskoršie doložené názvy sú: Male Ripnany (1773), Malé Ripňany (1920). Patrila hradnému panstvu Topoľčany, v 17.- 18. storočí zemianskym rodinám Justhovcov, Kosztolányiovcov, Prónayovcov a iným. V roku 1598 ju vypálili Turci. V 19. storočí tu mali majetky Stummerovci. V roku 1894 obec vyhorela. V roku 1903 obec Nežatice splynula s obcou Malé Ripňany. Za I. ČSR boli obyvatelia roľníci a poľnohospodárski robotníci na veľkostatku. V rokoch 1920 a 1921 boli štrajky poľnohospodárskych robotníkov, v roku 1926 násilne zabrali veľkostatkársku pôdu. Po oslobodení bola uskutočnená pozemková reforma.

## Pamiatky
Najvýznamnejšou pamiatkou v obci je rímskokatolícky kostol sv. Antona Paduánskeho z roku 1800.

## Referencie

## Iné projekty

## Externé odkazy
* 


Kategória:Obce okresu Topoľčany
Nemečky

**Nemečky** sú obec na Slovensku v okrese Topoľčany.
Podhorská obec leží na úpätí hôr Považského Inovca. Prvá písomná zmienka je z roku 1403. Je známa viacúčelovou vodnou nádržou, lesmi bohatými na huby. Poskytuje veľké možnosti chalupárenia a rekreácie.

## Referencie

## Iné projekty

## Externé odkazy
* 


Kategória:Obce okresu Topoľčany
Nitrianska Blatnica

**Nitrianska Blatnica** je obec na Slovensku v okrese Topoľčany. V obci je rímskokatolícky kostol Povýšenia svätého Kríža z roku 1820 a v lesoch nad obcou sa nachádza kaplnka - rotunda sv. Juraja pod Marhátom z 9. - 10. storočia. Prvý písomný záznam o obci *Sarfew* pochádza z roku 1185.

## Pozri aj
* Zoznam kultúrnych pamiatok v obci Nitrianska Blatnica

## Referencie

## Iné projekty

## Externé odkazy
* 
* Stránka OZ Rotunda Jurko 
* www.apsida.sk - profil predrománskej rotundy


Kategória:Obce okresu Topoľčany
Nitrianska Streda

**Nitrianska Streda** je obec na Slovensku v okrese Topoľčany.
 
## Polohopis
Nitrianska Streda sa rozprestiera na ľavej strane rieky Nitry na podvrší pohoria Tribeč. Je súčasťou mikroregiónu *Západný Tribeč*.
 
## Dejiny
V písomnej správe z roku 1278 sa spomína ako majetok *Zeredahel*. v 13. storočí patrila rodine Ludanickovej, po nich Matúšovi Čákovi. Uhorský kráľ Karol I. ju daroval Ravaszovcom, od roku 1410 patrila poľskému šľachticovi Doninovi. V roku 1419 ju získali Zerdahelyiovci, pôvodne šľachtici z Bicske, ktorí začali používať nový predikát de Zerdahelyi. Táto rodina sa na prelome 15. a 16. storočia rozdelila na evanjelickú a katolícku vetvu. Obyvateľstvo sa v minulosti zaoberalo hlavne poľnohospodárstvom. Obec sa stala známa vďaka čipkárstvu, výšivkárstvu a tkáčstvu. V obci je  základná škola, materská škola a kultúrny dom.
 
## Kultúra a zaujímavosti
### Pamiatky
V obci sú dva kostoly. Rímskokatolícky kostol sv. Filipa a Jakuba postavili v rokoch 1785 – 1790 a evanjelický artikulárny v roku 1748. Sú tu aj dva kaštiele, jeden z roku 1537, pôvodne renesančný a druhý klasicistický zo začiatku 19. storočia s parkom. Časťou obce bola lokalita Dievčín (Devičín, Deuchen, Konyefalwa), v ktorej stál starobylý hrádok.
 
## Osobnosti obce
V obci sa narodilo, alebo dlhší čas v nej pôsobilo niekoľko významných osobností: slovenský učiteľ a nakladateľ Ján Bežo, osvietenský spisovateľ Ján Seberini, evanjelický biskup Ľudovít Geduly, spišský a kaločský biskup Juraj Časka, národný pracovník Eugen Gerometta, spisovateľka Zlata Dônčová, olympionik Ladislav Čepiansky.  

## Referencie

 
## Pozri aj
* Zoznam kultúrnych pamiatok v obci Nitrianska Streda

## Iné projekty

## Externé odkazy
* 


Kategória:Obce okresu Topoľčany
Norovce

**Norovce** sú obec na Slovensku v okrese Topoľčany, na rozhraní Nitrianskeho a Trenčianskeho kraja. Obec je vzdialená 10 km od Topoľčian a 131 km od Bratislavy. Má 332 obyvateľov (2004). V katastrálnom území obce sa nachádzajú pramene minerálnej vody. V obci je strelnica.

## Poloha
Obec sa nachádza v nadmorskej výške 240 metrov a leží v strednej časti Nitrianskej sprašovej pahorkatiny, medzi pohoriami Tribeč a Považský Inovec. Obcou preteká Solčiansky  potok, ktorý je pravostranným prítokom Bebravy, vlievajúcej sa do rieky Nitra.

## Dejiny
Prvá písomná zmienka pochádza zo Zoborskej listiny roku 1113, kde sa Norovce uvádzajú ako zem Honor. Obec postupne patrila zoborskému kláštoru, nitrianskemu biskupstvu, v 17. storočí panstvu Krušovce, v 18. storočí rodu Újfalussyovcom a od roku 1761 Príleskovcom. V minulosti obcou prechádzala dôležitá poštová cesta Magna via. 
 
V roku 1715 mala obec 4 usadlosti, ktoré podľa portálneho súpisu obývali 3 rodiny. V roku 1787 tu bolo 33 domov a 237 obyvateľov. V roku 1828 už len 29 domov a 202 obyvateľov. Ich počet klesol aj v roku 1869 na 192. V roku 1910 však stúpol na 322 a v roku 1930 na 459 obyvateľov. 

V rokoch 1976 - 1990 boli k obci pričlenené susedné Solčianky. Obec bola súčasťou šišovskej farnosti, od roku 1948 samostatnou farnosťou, dnes opäť patrí farnosti obce Šišov.

## Názvy obce
Názov obce sa v minulosti menil. V roku 1113 sa nazývala Honor, 1244 Onur, 1365 Onor, neskôr v roku 1715 opäť Onor, 1773 Onor, Norowitz, Norowcze, 1789 Onor, Novavce, 1808 Onor, Norowce, Onorovce 1863 - 1918 Onor, 1920 Onorovce, Norovce a od roku 1927 Norovce. 

## Kultúrne pamiatky
V obci je rímskokatolícky kostol Sedembolestnej Panny Márie z roku 1951 a baroková kaplnka Panny Márie Nanebovzatej z roku 1733.

## Referencie

## Zdroje
*Zoborská listina 1113. Originál listiny je uložený v Biskupskom archíve v Nitre.
*Fényes, Elek: Magyarország Geographiai Szótára Pest, 1851.
*http://slovnik.juls.savba.sk/ 
*Vályi, András: Magyar Országnak leírása Buda, 1796.
* 

## Iné projekty

## Externé odkazy
* 


Kategória:Obce okresu Topoľčany
Orešany

**Orešany** je obec na Slovensku v okrese Topoľčany neďaleko kúpeľného mesta Piešťany.

## Geografická poloha
Obec Orešany sa nachádza v severovýchodnej časti západného Slovenska v Nitrianskom kraji, v juhozápadnej časti Topoľčianskeho okresu, na rozhraní pohoria Považského Inovca a Nitrianskej pahorkatiny.

## Dejiny
Obec Orešany sa prvýkrát spomína v roku 1330 ako osada Gyos, majetok Ivankovcov z rodu Hunt-Poznanocov. Roku 1390 sa uvádza ako farská obec. Neskoršie doložené názvy sú: Dios (1406), Oressany (1733), maď. Tótdios, Dijos.  Novšími zemepánmi bola rodina Diósyovcov, v 1. polovici 16. storočia obec patrila Solymosiovcom, v 2. polovici 16. storočia Fuggerovcom, v 17. storočí Erdödyovcom, v rokoch 1777-1945 Pálffyovcom. V roku 1598 obec vypálili Turci. Obyvatelia sa zaoberali poľnohospodárstvom. Poľnohospodársky charakter si obec uchovala aj počas prvej ČSR.

Názov obce Orešany nie je pred 18. storočím doložený, no doklad Oressany z r. 1773 naznačuje, že názov mohol priamo súvisieť s povinnosťou osadníkov zabezpečovať panskej kuchyni orechové plody, čo súviselo s venovaním sa orechovým stromom, ktoré boli v prevahe v ovocných záhradách, sadoch, prípadne aj vo viniciach. Takisto nemožno vylúčiť, že názov vznikol pred 18. storočím ako paralelný ekvivalent k maďarskému názvu Diós, ktorý je doložený v 14. storočí (Gyos 1330) a neskôr (Dios 1406). 

## Pamiatky
*náhľad|Pohľadnica dokumentujúca stav románskeho kostolíka pred prestavbou v tridsiatych rokoch minulého storočiaRímskokatolícky kostol Povýšenia sv. Kríža. Pôvodne románsky kostolík postavili v prvej tretine 13. storočia ako jednoloďovú stavbu so západnou tribúnou a polkruhovou apsidou. V období baroka bola k apside zo severnej strany pristavaná sakristia a vytvorený vchod na západnom priečelí. V rokoch 1935 - 1936 kostolík rozšírili kolmo pristavanou loďou, takže dostal novú orientáciu v smere cca sever - juh (románska apsida sa stala bočnou kaplnkou).

## Osobnosti
*Jozef Kováč (13. 3. 1921 Orešany – 13. 9. 2002 Trnava). Kováč študoval filozofiu v Trnave a Brne, teológiu v Anghiene (Belgicko). V roku 1951 prišiel do Kanady, kde založil stredisko slovenských jezuitov (1957), v r. 1958 odišiel do Paríža, kde spolupracoval so slovenskou katolíckou misiou.

## Demografia
Počet obyvateľov k 31. decembru 2007 bol spolu 275 (muži 137, ženy 138).

## Galéria

Súbor:Medeš.jpg|Medeš
Súbor:Nitrianska pahorkatina.jpg|Nitrianska pahorkatina obklopujúca miestne letisko
Súbor:Extravilán obce..jpg|Miestne vinohrady


## Referencie

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Topoľčany
Podhradie (okres Topoľčany)

**Podhradie** () je obec na Slovensku v okrese Topoľčany.

## Polohopis
Obec Podhradie leží na severozápadnom okraji okresu Topoľčany, približne  na SZ od okresného mesta Topoľčany. Je situovaná na východnom okraji pohoria Považský Inovec. Intravilán obce sa nachádza nad horným tokom potoka Slivnica pod turisticky atraktívnymi zrúcaninami Topoľčianskeho hradu.

Kataster Podhradia má rozlohu . K 31. decembru 2004 v obci žilo 311 obyvateľov, pričom 158 z toho bolo žien. 
Matematickogeografická poloha stredu obce je daná súradnicami 48º 39' 38" severnej geografickej šírky a 18º 03' 04" východnej geografickej dĺžky. Nadmorská výška v strede obce dosahuje hodnotu , celkovo sa v katastrálnom území pohybuje v rozmedzí od 223 do  (vrch Panská Javorina). V katastrálnom území obce sa nachádza prírodná rezervácia Holé brehy a časť PR Prieľačina.

## Dejiny
Prvá písomná zmienka o obci Podhradie pochádza z roku 1245, keď sa spomína ešte pod pôvodným názvom Hornouc (Hrnovce). V druhej tretine 13. storočia nad obcou vznikol hrad, stredisko hradného panstva Topoľčany, pod správu ktorého neskôr patrilo až 26 obcí. Význam osady Hrnovce v blízkosti hradu vzrástol, postupne sa zmenila na služobnícku obec Topoľčianskeho hradu, preto aj získala názov Podhradie.

V roku 1390 je obec doložená ako Waralya a v roku 1598 ako Podhragy. V 18. storočí význam obce začal pomaly klesať, pretože správa Topoľčianskeho hradného panstva sa presunula do kaštieľa v Tovarníkoch. V 19. storočí sa to prejavilo aj výrazným poklesom počtu obyvateľov. Obec bola v roku 1913 premenovaná na Kövarhely, vtedy v nej žilo 446 obyvateľov (z toho 208 žien). Od vzniku Česko-Slovenska sa používa súčasný názov obce – Podhradie. Počas SNP obyvatelia obce výrazne podporovali partizánov pôsobiacich na území Považského Inovca a mnohí sa aj priamo zapojili do bojov. 

V roku 1976 boli zlúčené obce Závada, Podhradie a Velušovce pod jeden miestny národný výbor (MNV), ktorý bol situovaný do Závady. Podhradie získalo opäť vlastnú samosprávu v roku 1990, kedy v obci žilo 282 obyvateľov.

V obci je od roku 1967 rímskokatolícka kaplnka Panny Márie Kráľovnej. 

Obci je k dispozícii rímskokatolícky kostol premenenia Pána. Kostol patrí pod farnosť Závada. 

## Referencie

## Iné projekty

## Externé odkazy
* 


Kategória:Obce okresu Topoľčany
Prašice

**Prašice** sú obec na Slovensku v okrese Topoľčany.

Obec leží v oblasti na rozhraní Považského Inovca a Nitrianskej pahorkatiny. Pôvodne boli tieto plochy pokryté teplomilnými listnatými lesmi. Katastrálne územie je z dvoch tretín tvorené poľnohospodárskou pôdou, severnú časť pokrývajú listnaté lesy Považského Inovca. Územím preteká potok Železnica. Spomínaný potok odvodňuje východné svahy Považského Inovca. V katastrálnom území obce sa nachádza prírodná rezervácia Čepúšky.

Prvá písomná zmienka o obci pochádza z roku 1245. V obci je rímskokatolícky kostol sv. Jakuba Staršieho z roku 1758 a kaplnka Sedembolestnej Panny Márie zo 17. storočia. Obec je svojim charakterom veľmi špecifická. Patrí k tým rozvinutejším obciam v rámci širšieho regiónu. Za svoju rozvinutosť a celkovú občiansku vybavenosť môže obec ďakovať v blízkej vzdialenosti sa nachádzajúcemu rekreačnému centru Duchonka, ktoré bolo hlavne v nedávnej minulosti vychyteným rekreačným strediskom stredného Ponitria.

## Referencie

 
## Pozri aj
* Duchonka

## Iné projekty

## Externé odkazy
* 


Kategória:Obce okresu Topoľčany
Preseľany

**Preseľany** sú obec na Slovensku v okrese Topoľčany.

V roku 1940 v Preseľanoch žilo 1 570 obyvateľov, v roku 2015 ich bolo 1 473 a v súčasnosti už viac ako 1 500. V obci je rímskokatolícky kostol sv. Alžbety z roku 1322 a kaplnka sv. Anny z roku 1804.

Narodil sa tu Ing. arch. Štefan Belohradský slovenský sochár a architekt.

## Dejiny
Prvá písomná zmienka o obci je z roku 1280. Obec dostala mestské výsady v roku 1646. Patrila Nitrianskemu hradu a neskôr rodine Ludanickovcov.

Vo farskej matrike sa uvádza, že v šestnástom storočí v obci zúril mor. V Štatútoch Ostrihomskej kapituly v roku 1397 sa prvý raz spomína kostol svätej Alžbety Uhorskej. V Oláhovej vizitácii z roku 1562 sa spomína už aj fara a farár Jakub. Obec trpela počas stavovských povstaní a tiež aj v čase tureckých nájazdov na Ponitrie. Cestu na Hornú Nitru strážili už v dávnejších časoch križiaci. Ľudia žili v zemi vykopaných katakombách, ktoré boli pomerne rozsiahle, keďže tam schovávali aj úrodu.

Dňa 7. mája 1682, keď Turci spolu s Tökoliovcami tiahli na Viedeň, prepadlo obec vojsko a vyrabovalo aj kostol. Popravili pred kostolom okrem bohoslužbukonajúceho kazateľa Hieronyma Poláčka z Hlohoveckého kláštora aj deti, ktoré pri bohoslužbe miništrovali. Farská kronika spomína Petroviča. V čase potlačenia Rákociovského povstania v bitke pri Trenčíne 3. augusta 1708 sa neďaleko Preselian vzdal jeden z Rákociho povstaleckých veliteľov Ladislav Očkaj. Dňa 28. augusta 1708 sa nechal obkľúčiť pálffiovským vojskom a spolu s celým plukom  prešiel k Pálffimu a neskôr v septembri zložil sľub cisárovi Leopoldovi. 
V chotári obce Preseľany sa dňa 29. augusta 1708 odohrala veľká bitka medzi kurucmi a labancami. Jedna strana vojska bola usadená v lokalite Tábor pri Belinciach a druhá cisárska armáda táborila pri Preseľanoch.  V tejto bitke padlo približne 3000 vojakov, ktorých pochovali priamo na vojnovom poli. I. V rokoch 1825 – 1848 v Preseľanoch pôsobil kňaz Matej Bazalica. Bol známy pomológ – ovocinár uznávaný aj za hranicami Monarchie. V obci bola známa tehelňa, ktorá zamestnávala veľa obyvateľov Preselian, aj širšieho okolia. Obec vlastnila aj mlyn.

## Názov
Najstarší názov obce bol: Peresteran v slovenskom znení Peresterany alebo Presterany. V kanonickej vizitácii z roku 1562 sa spomína názov Perezlen. Neskoršie z toho vzniklo pomaďarčené Nyitrapereszlény. Obyvatelia názov skomolili na Preszirani. Podľa inej verzie je pôvodný názov obce odvodený od slova praslica lebo obyvatelia sa zaoberali pestovaním a ručným spracovaním ľanu a konopí.

## Referencie

## Iné projekty

## Externé odkazy
* 


Kategória:Obce okresu Topoľčany
Solčany

**Solčany** sú obec na Slovensku v okrese Topoľčany.

Obec na prelome 14. a 15. storočia mala charakter mestečka. Do 15. stor. patrila zoborskému kláštoru a nitrianskemu biskupstvu, potom hradu Branč a panstvu Hrušov. Od 16. stor. Russóiovcom, od r. 1591 Tapolcsányovcom, v 17. stor. Keglevichovcom. V 16. a 17. stor. sa stala niekoľkokrát terčom rabujúcich Turkov, žoldnierov a povstalcov. Začiatkom 19. storočia ju do vlastníctva získala rodina Odescalchiovcov, ktorá tu po r. 1818 dala postaviť reprezentačný klasicistický kaštieľ obklopený rozsiahlym parkom. V r. 1831 bol v obci postavený cukrovar. Obyvatelia sa zaoberali poľnohospodárstvom, neskôr sa rozvinuli aj remeslá a obchod.

V súčasnosti je obec súčasťou Tríbečsko-inoveckého regiónu a Mikroregiónu Západný Tríbeč a Svornosť. Je to rozvinutá obec s kompletnou infraštruktúrou, vrátane čističky odpadových vôd. Má vybudovanú obchodnú sieť, niekoľko reštauračných zariadení, základnú a materskú školu, zdravotné strediská. Je tu sídlo rímsko-katolíckeho farského úradu. Obec má športový klub (futbal), dychovú hudbu Sližár, spevácke skupiny Lišňanka, Ruže a Lidovec. V obci taktiež s dlhoročnou tradíciou pôsobí Dobrovoľný hasičský zbor.

Z obce pochádza z rodu Odescalchiovcov žiačka L. van Beethovena a známi futbalisti Anton Ondruš, Anton Švajlen, Ivan Horn a Ivan Ondruška.

Obec má v súčasnosti 2526 obyvateľov, rozloha 2001 ha.

## Referencie

## Pozri aj
* Zoznam kultúrnych pamiatok v obci Solčany

## Iné projekty

## Externé odkazy
* 


Kategória:Obce okresu Topoľčany
Radošina

**Radošina** je obec na Slovensku.

Nachádza sa v Nitrianskom kraji, v juhozápadnej časti okresu Topoľčany, na rozhraní pohoria Považského Inovca a Nitrianskej pahorkatiny. Zemepisnú polohu charakterizujú súradnice 17° 56´ 17" v.z.d. a 48° 32´ 44" s.z.š.. Obec leží vo výške , jej katastrálne územie sa rozprestiera na rozlohe 2 767 ha. Podľa regionálneho geomorfologického členenia patrí celku Považský Inovec a do dvoch podcelkov Krahulčie vrchy a Inovecké predhorie. V blízkosti obce sa nachádza jaskyňa Čertova pec. Najvyšší vrch Marhát má 

Okolie obce je známa vinohradnícka oblasť, kde sa pestuje vinič od 14. storočia. 

## Pamiatky
* Rímskokatolícky kostol Najsvätejšej Trojice z roku 1636
* Renesančný kaštieľ zo 16. storočia
* Klasicistická kaplnka Panny Márie
* Rímskokatolícka fara

## Šport a kultúra
V roku 1932 tu bol založený futbalový oddiel TJ Orol. Okrem futbalu sa tu konali aj boxérske zápasy, basketbal, volejbal a stolný tenis. V roku 1963 tu bolo založené Radošinské naivné divadlo.

## Rodáci
* Karol Andel (* 1897 – † 1977), archeológ, etnograf a notár
* Katarína Kolníková (* 1921 – † 2006), herečka
* Ľudmila Cvengrošová (* 1937), sochárka a medailérka
* Stanislav Štepka (* 1944), spisovateľ

## Referencie

## Iné projekty

## Externé odkazy
* 


Kategória:Obce okresu Topoľčany
Tvrdomestice

**Tvrdomestice**  sú obec na Slovensku v okrese Topoľčany. Ležia v severnej časti Nitrianskej pahorkatiny v údolí riečky Chotina.

## Referencie

## Iné projekty

## Externé odkazy
* 


Kategória:Obce okresu Topoľčany
Urmince

**Urmince** sú obec na Slovensku v okrese Topoľčany.

V obci je rímskokatolícky kostol sv. Michala Archanjela z roku 1932.

Obec Urmince leží juhozápadne od okresného mesta Topoľčany vo vzdialenosti 8 km. Geograficky je obec súčasťou mierne zvlnenej Bojnianskej pahorkatiny. Rozprestiera sa na severovýchodnom svahu vrchu Viecha a po oboch stranách dolného toku potoka Bojnianka. Stredom obce prechádza štátna cesta spájajúca mestá Topoľčany a Hlohovec.

Vznik obce sa datuje do 11. – 12. storočia a prvá dokladová listina z roku 1156 sa nachádza v múzeu v Budapešti.

Ďalšia dokladová listina pochádza z roku 1291 a obec je v nej pomenovaná Eurmen. Názov obce sa niekoľkokrát menil. V roku 1335 sa spomína ako Urmen a roku 1786 ako Urmincze. Dnešný názov Urmince dostala obec v roku 1920.

K obci patrí aj osada Kľačany, ktorá sa spomína už v roku 1316 ako Chele, Kelechen.

## Referencie

## Iné projekty

## Externé odkazy
* 


Kategória:Obce okresu Topoľčany
Veľké Dvorany

**Veľké Dvorany** sú obec na Slovensku v okrese Topoľčany. Je to malá dedinka, ktorou preteká potok Bojnianka. V roku 2006 oslavovala obec 850. výročie prvej písomnej zmienky. 

V obci je rímskokatolícky kostol Narodenia Panny Márie z roku 1700.

## Referencie

## Iné projekty

## Externé odkazy
* 


Kategória:Obce okresu Topoľčany
Veľké Ripňany

**Veľké Ripňany** sú obec na Slovensku v okrese Topoľčany. K obci patrí ako miestna časť aj osada Behynce, do r. 1976 samostatná obec.

## História
Obec Veľké Ripňany je doložená z roku 1156 ako Ripin, neskôr Repen (1246), Rypun (1285), Nogrepen (1390), Welke Ripnany (1773), Veľké Ripňany (1920). Patrila panstvu Topoľčany, v 13. – 15. storočí Ludanickovcom, v 16. – 17. storočí Vízkeletiovcom, do roku 1761 Zayovcom, Ujfalussyovcom, potom aj rodine Príleských, v 19. storočí Niczkovcom, Fabríciovcom. V 14. – 15. storočí sa vyvíjala ako zemepanské mestečko. V roku 1598 ho zničili Turci. Za I. ČSR obyvatelia boli roľníci a poľnohospodárski robotníci. V obci pracoval liehovar. Poľnohospodárski robotníci často štrajkovali . Najmä v rokoch 1919, 1920, 1921, 1922 a neskôr. V rokoch 1946 – 1947 uskutočnili pozemkovú reformu.

## Pamiatky
Najvýznamnejšou pamiatkou v obci je rímskokatolícky kostol  sv. Jána Nepomuckého z roku 1592.

## Referencie

## Iné projekty

## Externé odkazy
* 


Kategória:Obce okresu Topoľčany
Velušovce

**Velušovce** sú obec na Slovensku v okrese Topoľčany.

V obci je rímskokatolícka kaplnka Obetovania Panny Márie z roku 1900. V obci sa taktiež nachádza rímskokatolícky kostol svätých Cyrila a Metoda, ktorý bol postavený v roku 1994 a posvätil ho Mons.Ján Sokol.

Cez obec preteká potok Slivnica.

## Referencie

## Iné projekty

## Externé odkazy
* 


Kategória:Obce okresu Topoľčany
Tovarníky

**Tovarníky** sú obec na Slovensku v okrese Topoľčany. V rokoch 19761992 bola súčasťou mesta Topoľčany.

## Polohopis

### Názvy ulíc v obci
Okružná, Pod kaštieľom, Robotnícka, Obrancov mieru, Odbojárov, Dr. Pantočku

### Vodné toky
Potok Chotina.

### Vodné plochy
Jazierko v parku pri Tovarníckom kaštieli.

## História
Obec Tovarníky je historicky doložená v rokoch 11721196. Patrila zoborskému kláštoru, od r. 1272 ako Taarnuk Abovi, neskôr panstvu Topoľčany. V roku 16001610 bol v tejto obci postavený kaštieľ, ktorého posledným majiteľom pred znárodnením bola rodina Stummerovcov. Po zániku hradu Topoľčany začiatkom 17. storočia bola do Tovarník presťahovaná správa panstva Topoľčany. V r. 18331834 bol postavený cukrovar. V roku 1869 tu Stummerovci postavili nový cukrovar, ktorý pracoval do roku 1929 kedy vyhorel. V obci boli dva mlyny, tiež pivovar (založený v roku 1866), pálenica (1865) a dva Majere.

V rokoch 19761992 bola súčasťou mesta Topoľčany, v súčasnosti je opäť samostatnou obcou.
náhľad|Rímskokatolícky kostol Povýšenia sv. Kríža v Tovarníkoch

## Politika

### Obyvateľstvo
Demografia (31.12.2004)
Počet obyvateľov k 31.12. spolu 	1378
* muži 	617
* ženy 	698
Predproduktívny vek (0 – 14) spolu 	176
Produktívny vek (15 – 54) ženy 	396
Produktívny vek (15 – 59) muži 	444
Poproduktívny vek (55+Ž, 60+M) spolu 	299
Počet sobášov 	11
Počet rozvodov 	0
	
Počet živonarodených spolu 	4
* muži 	2
* ženy 	2
Počet zomretých spolu 	13
* muži 	7
* ženy 	6
Celkový prírastok (úbytok) obyv. spolu 	31
* muži 	12
* ženy 	19

## Kultúra a zaujímavosti

### Stavby

#### Pamiatky
V obci je rímskokatolícky kostol Povýšenia sv. Kríža z 19. storočia, neskôr prestavaný v šesťdesiatych rokoch minulého storočia (obrázok).

Tovarnícky kaštieľ, v chránenom areáli, v súčasnosti verejnosti neprístupný (pozri obrázok hore).

### Parky
Chránený areál Tovarnícky park.

### Šport
**Futbal**

Obecný futbalový klub OFK Tovarníky :: www.ofktovarniky.tym.sk

## Osobnosti

### Rodáci
* Štefan Ďurkovič (* 1929 – † 1996), architekt, podieľal sa na návrhu budovy Slovenského rozhlasu a ďalších stavieb v Bratislave
* Milan Kapusta (* 1945 – † 1995), lesný inžinier, ekológ a environmentalista

### Pôsobili tu
* Karol Kelecsényi (* 1854 – † 1914), notár, entomológ – lepidopterológ a koleopterológ

## Referencie

## Iné projekty

## Externé odkazy
* 


Kategória:Obce okresu Topoľčany
Závada (okres Topoľčany)

**Závada** je obec na Slovensku v okrese Topoľčany.

## Poloha
Nachádza sa na úpätí Považského Inovca a rozhraní s Nitrianskou pahorkatinou. Leží asi 8 km severozápadne od Topoľčian. Obcou preteká potok Slivnica. 

## História
V prvej písomnej zmienke o obci z roku 1332 je obec pomenovaná "*Zabeti*", v písomnej zmienke z roku 1390 "*Zawada*". Z roku 1570 sú v Závade zmienky o mlyne a 4 usadlostiach. Obývalo ju vtedy 15 rodín. Roku 1715 bolo v Závade zaznamenaných 14 žijúcich rodín (niektoré zdroje uvádzajú číslo 15 spojené s rokom 1714) v súpise obcí spadajúcich pod vtedy nového vlastníka topoľčianskeho panstva, Petra Berényiho. Udáva sa, že r. 1781 bolo v obci 6 mlynárov a 11 iných remeselníkov. Podľa prvej podrobnej celouhorskej štatistiky vykonanej za vlády Jozefa II. v roku 1786 bolo v Závade 69 domov, v ktorých žilo 78 rodín. Celkový počet obyvateľstva bol 534 ľudí. Obyvatelia sa zaoberalo poľnohospodárstvom a vinohradníctvom. 

Obyvatelia obce sa zúčastňovali Slovenského národného povstania.

## Populácia
Roku 1910 obec mala 509 obyvateľov, r. 2001 653 z jej 669 obyv. bolo slovenských, r. 2011 583 z 591.

## Pamätihodnosti
Medzi najstaršie objekty patrí tzv. „Bajzíkov Mlyn“, ktorého základy siahajú až do polovice 16. storočia.

V obci je rímskokatolícky kostol sv. Michala archanjela z roku 1808 postavený v barokovom štýle, jednoloďová stavba, na návrší v severozápadnej časti intravilánu obce. Jeho história siaha až do roku 1778, kedy sa na danom mieste rozhodlo pre stavbu väčšej kaplnky sv. Františka z Assisi, ktorá bola následne aj roku 1780 dokončená. *(Jej patrocínium je spojené s bratstvom sv. Františka Serafského (t.j. Assiského), spoločenstvom zameraným okrem duchovnej aj na vzdelávaciu a charitatívnu činnnosť, ktoré v Závade vzniklo začiatkom 18. storočia a bolo pod kuratelou [[Františkáni|františkánskeho]] [[Kláštor|kláštora]] v [[Beckov (obec)|Beckove]].)* Pre nárast obyvateľstva však v týchto rokoch nadišlo k rozhodnutiu túto sakrálnu stavbu značne rozšíriť a používať ako hlavný kostol, ako aj bolo spomínanému roku 1808 vykonané a táto významná stavba viditeľná až z Velušoviec dostala približne dnešnú podobu. Na východnej empore tohto kostola je umiestnený jednomanuálový píšťalový organ.

## Referencie

## Iné projekty

## Externé odkazy
* 


Kategória:Obce okresu Topoľčany